Държавен вестник, бр. 78, 2000 г., стр. 17

Б Р О Й  78
Д Ъ Р Ж А В Е Н   В Е С Т Н И К
С Т Р .  17
РЕШЕНИЕ № 7
от 20 септември 2000 г.
по конституционно дело № 7 от 2000 г.
Конституционният съд в състав: председа-
тел—Живко Сталев, и членове: Асен Манов,
Цанко Хаджистойчев, Станислав Димитров,
Неделчо Беронов, Димитър Гочев, Стефанка
Стоянова, Тодор Тодоров, Александър Ара-
баджиев, Георги Марков, Маргарита Злата-
рева, при участието на секретар-протоколис-
та Галина Добрева разгледа в закрито заседа-
ние на 20 септември 2000 г. конституционно
дело № 7 от 2000 г., докладвано от съдията
Маргарита Златарева.
I
Конституционният съд е сезиран с искане на
53 народни представителите от ХХХVIII На-
родно събрание за обявяване за противоконс-
титуционна разпоредбата на § 73 от Закона за
изменение и допълнение на Закона за лекарст-
вените средства и аптеките в хуманната меди-
цина (ДВ, бр. 10 от 2000 г.), с който е изменен
чл. 72 от Закона за лекарствените средства и
аптеките в хуманната медицина в частта на
чл. 69, ал. 1.
В искането се поддържа, че новата редакция
на чл. 72 от вече с промененото наименование
Закон за лекарствата и аптеките в хуманната
медицина (ЗЛАХМ) в частта относно чл. 69, ал. 1
ЗЛАХМ, която позволява на общината да полу-
чи разрешение за откриване само на една апте-
ка, нарушава принципите на местно самоуправ-
ление—чл. 136, ал. 1 във връзка с чл. 2, ал. 1 от
Конституцията, и задължението на държавата
чрез общините по места да закриля здравето на
гражданите—чл. 52, ал. 3 от Конституцията.
Твърди се още, че атакуваната разпоредба про-
тиворечи на конституционно гарантираното
право на всички правни субекти на еднакви
правни условия за стопанска дейност—чл. 19,
ал. 2 от Конституцията.
С определение от 8.VI.2000 г. Конституци-
онният съд е допуснал искането за разглежда-
не по същество, като е конституирал за заин-
тересувани страни по делото Народното съб-
рание, Министерския съвет, министъра на
здравеопазването, Националната здравнооси-
гурителна каса, Националното сдружение на
общините в България, Съюза на фармацевти-
те в България, Българската медико-фармацев-
тична камара.
II
В изпълнение на предоставената им от Кон-
ституционния съд възможност становища по
искането са депозирали само Националното
сдружение на общините в България, Съюза на
фармацевтите в България и Българската меди-
ко-фармацевтична камара.
В писменото становище на Националното
сдружение на общините в България се подкре-
пя искането на групата народни представители
за обявяване разпоредбата на чл. 72 в частта на
чл. 69, ал. 1 ЗЛАХМ за противоконституцион-
на. Изложени са съображения от мотивите на
Решение № 3 от 2000 г. по к.д. № 3 от 2000 г. на
Конституционния съд (ДВ, бр. 37 от 2000 г.).
Според Съюза на фармацевтите в Бълга-
рия оспореният текст не противоречи на Кон-
ституцията, защото е в синхрон с целия сми-
съл на изменението на Закона за лекарствата
и аптеките в хуманната медицина—да се ог-
раничи правото на всеки правоимащ стопан-
ски субект да открива само по една аптека.
Ограничителният режим “дава в по-висока
степен възможност за закрила интересите на
потребителите, защото ангажира личната
отговорност на фармацевта”. В становището
се изказва съмнение, че конституционно ре-
шение, с което би се обявил текстът за проти-
воконституционен, би създало колизия с ос-
новни принципи на закона.
Българската медико-фармацевтична кама-
ра счита, че разпоредбата на чл. 72 ЗЛАХМ не
ограничава общините да откриват чрез свои
дружества повече от една аптека, защото не
общинските дружества трябва да получат ли-
ценз за аптечна дейност, а само фармацевт,
който ще управлява тези аптеки. Твърди се, че
се касае до неправилна формулировка на зако-
новия текст, която подлежи на законодателна
поправка, а не на проверка за конституцион-
ност от Конституционния съд.
III
Конституционният съд, след като обсъди
изложените в искането съображения и писме-
ните становища на заинтересуваните страни,
прие следното:
Според § 73 (с който е изменен чл. 72 в
частта на чл. 69, ал. 1) от Закона за измене-
ние и допълнение на Закона за лекарствени-
те средства и аптеките в хуманната медици-
на и след Решение № 3 от 27.IV.2000 г. по к.д.
№ 3 от 2000 г. на Конституционния съд (ДВ,
бр. 37 от 2000 г.) общината чрез общинско
дружество със 100 на сто общинско участие
може да получи разрешение за откриване
само на една аптека.
Конституционосъобразността и смисълът на
възприетия от законодателя вариант, с който
общината да осъществява аптечната дейност
чрез еднолично дружество с общинско имущес-
тво, са обсъдени в цитираното Решение № 3 от
2000 г. на Конституционния съд. Предмет на раз-
глеждане в настоящото производство е дали
правото на общината да открива чрез свое дру-
жество само една аптека съответства на конс-
титуционните принципи и начала.